**POČETNI ZIMSKI ALPINISTIČKI TEČAJ**

**Durmitor, 29. februar - 7. mart 2020.**

Broj polaznika je ograničen, prijavite se na vreme!

Tečaj se održava prema novom Pravilniku za organizovanje početnog alpinističkog tečaja Komisije za alpinizam Planinarskog saveza Srbije.

Vođa tečaja je Predrag Zagorac, alpinistički instruktor.

Cena kurs je 180 evra i može se platiti u dinarima u 2 (dve) rate. Za učesnike mlađe od 21 godine, cena kursa je 130 evra. U cenu je uračunata organizacija, instruktaža, korišćenje kompletne tehničke opreme, skripta, majica i diploma za one koji uspešno završe kurs. Polaznici tečaja sami snose troškove smeštaja, ishrane na terenu, prevoza i osiguranja (još 60-80 evra).

Na tečaj se možete prijaviti do 19. februara:

* direktno na sastanku Odseka, četvrtkom od 20 časova ili
* popunjavanjem ***on-line* prijave**.

Sastanak svih prijavljenih je u četvrtak, 20. februara, u 18 časova, u prostorijama Alpinističkog odseka Beograda, Tadeuša Košćuška 70. Ako imate pitanja, pišite nam na: aob@aob.org.rs.